Håkon Olsrud

Håkon Grønsveen Olsrud (født 11. april 1985) er en langrennsløper fra Løten. Han har medfødt dysmeli i høyre hånd, og går med én skistav og konkurrerer i klassen LW8. Han representerer Nordbygda/Løten Ski.Hamar Arbeiderblad - Lars Berger er utrolig imponert over Håkon Olsrud fra Løten, besøkt 1. mars 2017.

Olsrud debuterte i verdenscupen i paralangrenn i 2010–2011-sesongen, og har en rekke topp 10-plasseringer å vise til. Beste individuelle plassering er en tredjeplass på 20 km fristil i Surnadal i Norge i 2014/15-sesongen.Norges Skiforbund - Håkon Olsrud, besøkt 1. mars 2017.

Per mars 2017 er han rangert som nummer 9 i verden i klassen for stående utøvere.IPC - World Para Nordic Skiing Rankings March 2017 Cross Country (arkivert), besøkt 1. mars 2017.

 Idrettskarriere 
I Verdenscupen i langrenn for funksjonshemmede 2010/11 fikk han en syvende- og en åttendeplass som beste plasseringer, og han kom på niendeplass totalt.Norges Skiforbund - 2010-2011 IPC Cross Country World Cup Final Standings , besøkt 1. mars 2016. I Para-VM på ski 2011 deltok han på sprinten, der han kom på 21.-plass.Sochi 2014 - Hakon Olsrud, besøkt 1. mars 2017. I verdenscupen 2011/12 fikk han sjetteplass på 30 km klassisk som beste enkeltresultat, og endte igjen på niendeplass totalt.

Han kom på femteplass i verdenscupen 2012/13, med 338 poeng, og det norske laget kom på andreplass i verdenscupstafetten i stafett, åpen klasse i mars 2013. Individuelt fikk han to fjerdeplasser i Cable i USA som beste enkeltplasseringer. Han deltok også i Para-VM på ski 2013 i Sollefteå i Sverige. Der fikk Norge bronse i stafett, åpen klasse. Individuelt kom han på sjetteplass på 20 km fri teknikk.

I verdenscupen 2013/14 kom han på niendeplass totalt, med 208 poeng, der russiske Rusjan Minnegulov vant for andre året på rad. I mars 2014 deltok han i Paralympiske vinterleker 2014 i Sotsji, der han kom på 15.-plass på sprinten og 18.-plass på 10 km fri teknikk.

Olsrud fikk sin første individuelle pallplassering i verdenscupsammenheng da han kom på tredjeplass 20 km fri teknikk i Surnadal i mars 2015. Han kom på syvendeplass sammenlagt i verdenscupen 2014/15. Han deltok i Para-VM i friidrett 2015 i Cable i USA, og endte der på niendeplass på 20 km fri og på sprinten, samt tiendeplass på 10 km klassisk. Norge kom også på fjerdeplass på stafett, åpen klasse Sesongen etter kom han på åttendeplass i verdenscupen 2015/16.

I Para-VM på ski 2017 kom han på syvendeplass på langdistanse og åttendeplass på mellomdistanse i klassen for stående, og han ble slått ut i semifinalen på sprinten, der han også endte på åttendeplass. I stafett åpen klasse fikk Norge sølv, der Olsrud gikk sammen med Nils Erik Ulset og Eirik Bye.

Olsrud representerte Norge under Paralympiske vinterleker 2018 i Pyeongchang i Sør-Korea. På 20 km fri teknikk fikk han bronse, bak Ihor Reptyukh og Benjamin Daviet.Pyeongchang2018.com - Results - Men's 20km Free, Standing , besøkt 12. mars 2018.

 Referanser 

 Eksterne lenker 

  Profil hos Norges skiforbund
  Profil hos PyeongChang 2018  (vinter-PL 2018)
  Profil hos Finstreau 2017 (Para-VM 2017)
  Profil hos Sotsji 2014 (vinter-PL 2014)

Kategori:Norske handikappidrettsutøvere
Kategori:Norske langrennsløpere
Kategori:Deltakere for Norge under Paralympiske vinterleker 2014
Kategori:Langrennsløpere under Paralympiske vinterleker 2014
Kategori:Deltakere for Norge under Paralympiske vinterleker 2018
Kategori:Langrennsløpere under Paralympiske vinterleker 2018
Kategori:Paralympiske bronsemedaljevinnere for Norge
Kategori:Personer fra Løten kommune
Kategori:Fødsler i 1985